**Драги шестаци,**

Данас ћемо научити све о глаголском облику ПЛУСКВАМПЕРФЕКТУ и утврдити наше знање (за оне који су о плусквамперфекту већ учили).

Сви ћете лекцију прочитати из ваших Граматика и урадити сва пропратна вежбања из лекције. Такође ћете урадити и сва вежбања из Радне свеске која се тичу ПЛУСКВАМПЕРФЕКТА. Урађене задатке нам **НЕМОЈТЕ СЛАТИ**, већ сами проверите свој рад помоћу решења која имате у књизи.

*(Приказ глаголског облика урадила проф. Марина Глинос)*

**ПЛУСКВАМПЕРФЕКАТ (давно прошло време)**

* **Прошло време!**
* **Сложен и личан глаголски облик који означава радњу која се вршила и извршила у прошлости пре неке друге прошле радње.**

**СЛОЖЕН** значи да има и помоћни глагол поред основног глагола, а **ЛИЧАН** значи да има облике за сва три лица једнине и множине. Мења се по лицима!

Нпр. Ја сам **био стигао** кући кад су они одлазили на пут.

 Та песма бејаше популарна, још док се она **не бејаше родила**.

\***Грађење:**

**ПЛУСКВАМПЕРФЕКАТ се гради на два начина:**

а) од перфекта помоћног глагола БИТИ и радног глаголског придева глагола који се мења:

1. ја сам био учио 1. ми смо били учили

2. ти си био учио 2. ви сте били учили

3. он је био учио 3. они су били учили

б) од имперфекта помоћног глагола БИТИ и радног глаголског придева глагола који се мења:

1. ја бејах (бех) учио 1. ми бејасмо (бесмо) учили

2. ти бејаше (беше) учио 2. ви бејасте (бесте) учили

3. он бејаше (беше) учио 3. они бејаху (беху) учили

\*Не заборави да имперфекат помоћног глагола БИТИ има дужи и краћи облик и са оба облика можеш градити плусквамперфекат!

Обновите и утврдите своје знање и овде

<https://www.youtube.com/watch?v=qnS7XoVpfxY>